CELEX: 32006D0923
Language: mt
Date: 2006-12-13 00:00:00
Title: Deċiżjoni tal-Kummissjoni tat- 13 ta' Diċembru 2006 dwar kontribut finanzjarju Komunitarju għall-2006 u l-2007 biex ikopri n-nefqa mġarrba mill-Portugall bl-iskop li jiġġieled il- Bursaphelenchus xylophilus (Steiner et Buhrer) Nickle et al. (nematodu ta' l-injam ta' l-arżnu) (innotifikata taħt dokument numru C(2006) 6433)

5.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               811
            
         DEĊIŻJONI TAL-KUMMISSJONI
   tat-13 ta' Diċembru 2006
   dwar kontribut finanzjarju Komunitarju għall-2006 u l-2007 biex ikopri n-nefqa mġarrba mill-Portugall bl-iskop li jiġġieled il-Bursaphelenchus xylophilus (Steiner et Buhrer) Nickle et al. (nematodu ta' l-injam ta' l-arżnu)
   (innotifikata taħt dokument numru C(2006) 6433)
   (It-test Portugiż biss huwa awtentiku)
   (2006/923/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 2000/29/KE tat-8 ta' Mejju 2000 dwar il-miżuri protettivi kontra l-introduzzjoni ġewwa l-Komunità ta' organiżmi ta' ħsara għall-pjanti u l-prodotti tal-pjanti u kontra t-tixrid tagħhom ġewwa l-Komunità (1), b'mod partikolari l-Artikolu 23(6) tagħha,
   Billi:
   
               (1)
            
            
               Skond id-Direttiva 2000/29/KE, jista' jingħata kontribut finanzjarju mill-Komunita' lill-Istati Membri biex ikopru n-nefqa marbuta direttament mal-miżuri meħtieġa li jkunu ttieħdu jew huma ppjanati li jittieħdu bl-iskop li jiġġieldu kontra organiżmi ta' ħsara introdotti minn pajjiżi terzi jew minn żoni oħra fil-Komunità, biex jeqirduhom jew, jekk dan ma jkunx possibbli, biex jirrestrinġuhom.
            
         
               (2)
            
            
               Skond id-Deċiżjonijiet tal-Kummissjoni 2001/811/KE (2), 2002/889/KE (3), 2003/787/KE (4) u 2004/772/KE (5), diġà ngħata kontribut finanzjarju lill-Portugall mill-Komunità għal miżuri bil-għan li jikkontrollaw il-Bursaphelenchus xylophilus (Steiner et Buhrer) Nickle et al. (nematodu ta' l-injam ta' l-arżnu), minn hawn 'il quddiem “NIA”, fis-snin 1999-2003, jiġifieri, għall-itwal żmien possibbli. Mill-2003, fil-Portugall ġie implimentat “pjan ta' eradikazzjoni għal nofs it-terminu” sabiex jikkontrolla t-tifrix tan-NIA bil-għan li jeradikah.
            
         
               (3)
            
            
               Madankollu, l-Artikolu 23(6) tad-Direttiva 2000/29/KE jipprovdi għall-possibbiltà li tiġi implimentata azzjoni ulterjuri, jekk dan ikun meħtieġ għall-ġlieda kontra n-NIA.
            
         
               (4)
            
            
               F'April 2006, il-Portugall ippreżenta lill-Kumitat Permanenti dwar is-Saħħa tal-Pjanti (minn hawn 'il quddiem, “il-Kumitat”) sommarju tar-riżultati ta' l-istħarriġ u l-kampanja ta' kontroll imwettqa bejn l-1 ta' Novembru 2005 u l-1 ta' April 2006 fiż-żona demarkata għan-NIA fil-Portugall. Ir-riżultati wrew li, minkejja l-miżuri li ttieħdu fis-snin preċedenti, iż-żona fejn jinsab in-NIA kibret konsiderevolment.
            
         
               (5)
            
            
               Il-Kummissjoni u l-Kumitat ikkonkludew li l-pjan ta' eradikazzjoni għat-terminu mezzan kellu jiġi rivedut mill-Portugall u li tinħtieġ azzjoni urġenti, inkluża kampanja intensifikata ta' stħarriġ u definizzjoni mill-ġdid taż-żona demarkata.
            
         
               (6)
            
            
               F'Mejju 2006, il-Portugall ippreżenta pjan ta' azzjoni lill-Kumitat bil-miżuri li għandhom jitwettqu għall-ġlieda kontra iktar tifrix tan-NIA (6). Dawn il-miżuri jinkludu delimitazzjoni aġġornata taż-żona demarkata, l-eradikazzjoni tas-siġar kollha li qed jiddeterjoraw f'dik iż-żona, it-tkomplija tal-monitoraġġ u l-ħolqien ta' faxxa ħielsa mis-siġar kollha ospitanti tal-vettur tan-nematodu ta' l-injam ta' l-arżnu, jiġifieri “faxxa ta' konteniment fitosanitarju” li twaqqaf it-tifrix tan-NIA lil Stati Membri oħra, u b'hekk tħarishom mit-telf devastanti ta' foresti ta' l-arżnu u minn restrizzjonijiet possibbli fuq il-kummerċ minn pajjiżi terzi. Partikolarment, il-pjan ta' azzjoni jiddefinixxi l-partijiet tat-territorju fejn se tkun stabbilita l-faxxa ta' konteniment fitosanitarju. Verżjoni finali ta' dan il-pjan ta' azzjoni ġiet approvata mill-Kumitat f'Lulju 2006.
            
         
               (7)
            
            
               F'Lulju 2006, il-Portugall introduċa programm għal azzjonijiet ulterjuri kontra n-NIA u stima tal-baġit li tirreferi għal dan il-programm sabiex jirċievi kontribut finanzjarju mill-Komunità. Il-partijiet differenti tat-territorju Portugiż fejn se jkollhom isiru l-azzjonijiet, li jiddeterminaw iż-żona ġeografika li se tibbenefika minn kontribut finanzjarju mill-Komunità, huma definiti fil-pjan ta' azzjoni msemmi hawn fuq.
            
         
               (8)
            
            
               Il-programm ipprovdut mill-Portugall ippermetta lill-Kummissjoni tanalizza s-sitwazzjoni bir-reqqa u b'mod komprensiv u biex tikkonkludi li l-kundizzjonijiet għall-għoti ta' kontribut finanzjarju Komunitarju, kif stipulat fl-Artikolu 23(6) tad-Direttiva, ġew sodisfatti. Il-kontribut finanzjarju Komunitarju għandu jingħata għan-nefqa taħt dak il-programm li ttejjeb il-ħarsien fitosanitarju tal-bqija tal-Komunità kontra tifrix ulterjuri tan-NIA miż-żona demarkata. Konsegwentement, dak il-kontribut għandu jingħata għall-azzjonijiet kollha marbuta direttament mal-ħolqien ta' faxxa ta' konteniment fitosanitarju bħala żona ħielsa mill-ospitanti tal-vetturi tan-NIA.
            
         
               (9)
            
            
               Ġeneralment, il-kontribuzzjoni finanzjarja tal-Komunità tista' tkopri mhux iktar minn 50 % tan-nefqa eleġibbli. Madankollu, fejn azzjoni ulterjuri bħal din, hija maħsuba essenzjalment biex tħares territorji oħra tal-Komunità minbarra dak ta' l-Istat Membru kkonċernat, dak il-kontribut jista' jkun ikbar. Meta wieħed iqis ir-rilevanza kbira tan-NIA għall-pjanti u injam koniferu, ir-rapidità li biha tinfirex il-marda, il-pożizzjoni ta' Stat Membru ieħor viċin taż-żona infestata u l-impatt possibbli fuq l-industrija Ewropea tal-foresti u l-kummerċ dinji ta' l-injam, dik il-kundizzjoni hija sodifatta fir-rigward tal-miżuri marbuta mal-ħolqien ta' faxxa ta' konteniment fitosanitarju, kif ipprovdut fil-pjan ta' azzjoni Portugiż. Għaldaqstant, jixraq li jkun allokat kontribut finanzjarju Komunitarju ta' 75 %.
            
         
               (10)
            
            
               Skond l-Artikolu 3(2)(a) tar-Regolament tal-Kunsill (KE) Nru 1290/2005 tal-21 ta' Ġunju 2005 dwar l-iffinanzjar tal-politika agrikola komuni (7), miżuri għas-saħħa tal-pjanti għandhom jiġu ffinanzjati mill-Fond Agrikolu Ewropew għall-Garanzija. Għall-finijiet tal-kontroll finanzjarju ta' dawn il-miżuri, għandhom japplikaw l-Artikoli 9, 36 u 37 tar-Regolament 1290/2005.
            
         
               (11)
            
            
               L-azzjonijiet marbuta mal-ħolqien ta' faxxa ta' konteniment fitosanitarju bħala żona ħielsa mill-vettur tan-NIA għandhom jikkonformaw mal-leġiżlazzjoni ambjentali applikabbli tal-Komunità.
            
         
               (12)
            
            
               Il-miżuri pprovduti f'din id-Deċiżjoni huma fi qbil ma' l-opinjoni tal-Kumitat Permanenti dwar is-Saħħa tal-Pjanti.
            
         ADOTTAT DIN ID-DEĊIŻJONI:
   Artikolu 1
   Prinċipju
   L-allokazzjoni ta' kontribut finanzjarju Komunitarju għall-2006 u l-2007 biex ikopri n-nefqa mġarrba mill-Portugall marbuta ma' azzjoni ulterjuri, kif speċifkat fl-Artikolu 23(6) tad-Direttiva 2000/29/KE, u li ttieħdet bl-iskop li tiġġieled il-Bursaphelenchus xylophilus (Steiner et Buhrer) Nickle et al. (nematodu ta' l-injam ta' l-arżnu), u li hija stipulata fl-Anness I, u ttieħdet fil-qafas tal-pjan ta' azzjoni propost mill-Portugall, hija b'dan approvata.
   Artikolu 2
   L-ammont tal-kontribut finanzjarju tal-Komunità u l-azzjonijiet eliġibbli
   Il-kontribut finanzjarju massimu totali tal-Komunità msemmi fl-Artikolu 1 huwa ta' EUR 8 417 848,95.
   In-nefqa eliġibbli u l-kontributi finanzjarji massimi tal-Komunità għandhom jiġu stipulati fl-Anness I.
   Artikolu 3
   Ħlasijiet bil-quddiem
   Avvanz ta' EUR 2 000 000 għandu jitħallas fi żmien 30 jum mid-data ta' l-adozzjoni ta' din id-Deċiżjoni.
   Artikolu 4
   Ħlas tal-bilanċ tal-kontribut finanzjarju tal-Komunità
   Il-bilanċ tal-kontribut finanzjarju tal-Komunità kif stipulat fl-Anness I għandu jitħallas skond il-kundizzjonijiet li ġejjin:
   
               (a)
            
            
               jista' jiġi konkluż mir-rapporti dwar il-progress tekniku, li għandhom jiġu pprovduti mill-Portugall lill-Kummissjoni fil-15 ta' Jannar u l-15 ta' April 2007, u mill-missjonijiet ta' spezzjoni mwettqa mill-Uffiċċju Alimentari u Veterinarju tal-Kummissjoni li l-miżuri msemmija fl-Anness I ġew implimentati mill-Portugall sa mhux aktar tard mill-31 ta' Marzu 2007, f'mod xieraq biex jilħaq l-għanijiet imsemmija fl-Artikolu 1, u
            
         
               (b)
            
            
               Il-Portugull ressaq talba uffiċjali għall-ħlas lill-Kummissjoni sa mhux iktar tard mill-31 ta' Awwissu 2007, akkumpanjata minn rapport finanzjarju u rapport finanzjarju tekniku kif ikpprovdut fl-Artikolu 5.
            
         Artikolu 5
   Dokumenti ta' appoġġ
   Il-Portugall għandu jressaq evidenza tal-miżuri li ttieħdu u tan-nefqa li ġġarrbet permezz ta':
   
               (a)
            
            
               rapport tekniku finali li juri l-implimentazzjoni ta' l-azzjonijiet kollha msemmija fl-Anness I u d-data ta' tlestija rispettiva tagħhom;
            
         
               (b)
            
            
               rapport finanzjarju, ippreżentat fl-għamla stipulata fl-Anness II, li juri n-nefqa marbuta mal-miżuri varji li għalihom ikun intalab kontribut finanzjarju Komunitarju flimkien mad-dokumentazzjoni xierqa, bħal fatturi jew irċevuti.
            
         Artikolu 6
   Nuqqas ta' kumpens żejjed
   In-nefqa mġarrba mill-Portugall għall-miżuri stipulati fl-Anness I ma għandhiex tirriżulta fi kwalunkwe kumpens żejjed tas-sidien tas-siġar. Il-kumpens għandu jiġi bbażat fuq il-valur ta' l-injam li s-sid kien jikseb immedjatament qabel il-bidu ta' l-azzjonijiet fil-faxxa ta' konteniment fitosanitarju.
   Artikolu 7
   Tnaqqis tal-kontribut finanzjarju tal-Komunità
   (1)   Jekk ikun hemm evidenza li l-miżuri stipulati fl-Anness I ma ġewx kompluti b'mod xieraq sa mhux iktar tard mill-31 ta' Marzu 2007, ir-rata tal-kontribut finanzjarju Komunitarju marbuta mal-parti tan-nefqa eliġibbli kkonċernata minn dan id-dewmien fl-eżekuzzjoni għandha titnaqqas sa livell speċifikat fit-tabella li ġejja:
   
               Għadd ta' jiem ta' dewmien mill-1 ta' April 2007 'l hemm
            
            
               Ir-rata tal-Kontribut finanzjarju tal-Komunità
            
         
               1 – 15
            
            
               60 %
            
         
               16 – 30
            
            
               50 %
            
         
               31 – 60
            
            
               25 %
            
         
               61 jew aktar
            
            
               0 %
            
         (2)   Mingħajr preġudizzju għall-paragrafu (1), jekk it-talba għall-ħlas u r-rapporti anċillari pprovduti fl-Artikolu 4(b) ma jitressqux sal-31 ta' Awwissu 2007, il-kontribut finanzjarju Komunitarju għandu jitnaqqas b'25 % għal kull xahar kalendarju ta' dewmien.
   Artikolu 8
   Konformità ma' politiki oħra tal-Komunità
   Il-Portugall għandu jiżgura li l-azzjoni ulterjuri msemmija fl-Artikolu 1 tkun implimentata f'konformità mal-leġiżlazzjoni ambjentali applikabbli tal-Komunità.
   Artikolu 9
   Destinatarju
   Din id-Deċiżjoni hija indirizzata lir-Repubblika Portugiża.
   
      Magħmul fi Brussel, 13 ta' Diċembru 2006.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 169, 10.7.2000, p. 1. Id-Direttiva kif emendata l-aħħar bid-Direttiva tal-Kummissjoni 2006/35/KE (ĠU L 88, 25.3.2006, p. 9).
   
      (2)  ĠU L 306, 23.11.2001, p. 25.
   
      (3)  ĠU L 311, 14.11.2002, p. 16.
   
      (4)  ĠU L 293, 11.11.2003, p. 13.
   
      (5)  ĠU L 341, 17.11.2004, p. 27.
   
      (6)  Dawn il-miżuri ġew stipulati fid-Digriet Portugiż Nru 103/2006 tas-6 ta' Frar 2006, kif emendat mid-Digriet Nru 815/2006 tas-16 ta' Awwissu 2006.
   
      (7)  ĠU L 209, 11.8.2005, p. 1. Ir-Regolament kif emendat l-aħħar mir-Regolament (KE) Nru 320/2006 (ĠU L 58, 28.2.2006, p. 42).
   
      ANNESS I
      Kontribut finanzjarju Komunitarju għall-2006 u l-2007 biex ikopri n-nefqa mġarrba mill-Portugall għall-iskop li jiġġieled il-Bursaphelenchus xylophilus (Steiner et Buhrer) Nickle et al. (nematodu ta' l-injam ta' l-arżnu)
      
                  (in EUR)
               
            
                  Lokalità
               
               
                  Miżura
               
               
                  Infiq eliġibbli
               
               
                  Kontributi finanzjarji massimi tal-Komunità
                  (b'rata ta' kofinanzjament ta' 75 %)
               
            
                  Faxxa ta' konteniment fitosanitarju (1)
                  
               
               
                  Attivitajiet ta' stħarriġ għan-NIA fiż-żona tal-faxxa
               
               
                  156 000 
               
               
                  117 000 
               
            
                  Qtugħ u trasport tas-siġar kollha ospitanti tal-vettur tan-NIA
               
               
                  4 666 666 
               
               
                  3 499 999,5 
               
            
                  It-tqaxxir tas-siġar kollha ospitanti tal-vettur tan-NIA
               
               
                  300 000 
               
               
                  225 000 
               
            
                  Ir-rimi tal-biċċiet tas-siġar
               
               
                  700 000 
               
               
                  525 000 
               
            
                  Kumpens għall-valur ta' l-injam (2)
                  
               
               
                  4 666 666 
               
               
                  3 499 999,5 
               
            
                  It-tfassil mill-ġdid tas-sistema ta' informazzjoni dedikata tal-faxxa ta' konteniment fitosanitarju
               
               
                  200 000 
               
               
                  150 000 
               
            
                  Subtotal:
               
               
                   
               
               
                  10 689 332 
               
               
                  8 016 999 
               
            
                  Subtotal:
               
               
                  Attivitajiet ta' koordinament (3)
                  
               
               
                  534 466,6 
               
               
                  400 849,95 
               
            
                  Total Globali
               
               
                   
               
               
                  11 223 798,60 
               
               
                  8 417 848,95 
               
            
                  
                     Il-kontribut finanzjarju totali tal-Komunità (EUR)
                  
               
               
                  
                     8 417 848,95 
                  
               
            
         (1)  żona wiesgħa 3km fuq il-linja ta' barra taż-żona demarkata kif iddefinita fid-Deċiżjoni 2006/133/KE.
      
         (2)  kumpens lil sid l-art għall-valur ta' l-injam tiegħu minħabba li s-siġar maqtugħin kienu siġar f'saħħithom u saru l-proprjetà tal-kumpaniji li qatgħuhom.
      
         (3)  rata fissa (5 %) għall-attivitajiet ta' koordinament.
   
   
      ANNESS II
      RENDIKONT FINANZJARJU
      PROGRAMM TA' KONTROLL TAN-NEMATODU TA' L-INJAM TA' L-ARŻNU GHALL-2006-2007
      ŻONA DEMARKATA – FAXXA TA' KONTENIMENT FITOSANITARJU
      Il-Miżura 1: Attivitajiet ta' stħarriġ fiż-żona tal-faxxa
      Spejjeż li effettivament iġġarrbu u tħallsu
      
                  Deskrizzjoni qasira tan-nefqa
               
               
                  Nefqa eliġibbli mingħajr il-VAT
               
               
                  Kontribut Komunitarju
               
               
                  Numru ta' referenza tad-dokumenti ta' appoġġ
               
               
                  Unità
               
               
                  Prezz Unitarju
               
               
                  Kwantità
               
               
                  Ammonti mingħajr il-VAT
               
               
                  Rimarki
               
            
                  Subtotal:
               
               
                  X,XX
               
               
                  X,XX
               
               
                   
               
               
                   
               
               
                   
               
               
                   
               
               
                  X,XX
               
               
                   
               
            
         
      Il-Miżura 2: Il-qtugħ u t-trasport tas-siġar
      Spejjeż li effettivament iġġarrbu u tħallsu
      
                  Deskrizzjoni qasira tan-nefqa
               
               
                  Nefqa eliġibbli mingħajr il-VAT
               
               
                  Kontribut Komunitarju
               
               
                  Numru ta' referenza tad-dokumenti ta' appoġġ
               
               
                  Unità
               
               
                  Prezz Unitarju
               
               
                  Kwantità
               
               
                  Ammonti mingħajr il-VAT
               
               
                  Rimarki
               
            
                  Subtotal:
               
               
                  X,XX
               
               
                  X,XX
               
               
                   
               
               
                   
               
               
                   
               
               
                   
               
               
                  X,XX
               
               
                   
               
            
         
      Il-Miżura 3: It-tqaxxir tas-siġar
      Spejjeż li effettivament iġġarrbu u tħallsu
      
                  Deskrizzjoni qasira tan-nefqa
               
               
                  Nefqa eliġibbli mingħajr il-VAT
               
               
                  Kontribut Komunitarju
               
               
                  Numru ta' referenza tad-dokumenti ta' appoġġ
               
               
                  Unità
               
               
                  Prezz Unitarju
               
               
                  Kwantità
               
               
                  Ammonti mingħajr il-VAT
               
               
                  Rimarki
               
            
                  Subtotal:
               
               
                  X,XX
               
               
                  X,XX
               
               
                   
               
               
                   
               
               
                   
               
               
                   
               
               
                  X,XX
               
               
                   
               
            
         
      Il-Miżura 4: Ir-rimi tal-biċċiet tas-siġar
      Spejjeż li effettivament iġġarrbu u tħallsu
      
                  Deskrizzjoni qasira tan-nefqa
               
               
                  Nefqa eliġibbli mingħajr il-VAT
               
               
                  Kontribut Komunitarju
               
               
                  Numru ta' referenza tad-dokumenti ta' appoġġ
               
               
                  Unità
               
               
                  Prezz Unitarju
               
               
                  Kwantità
               
               
                  Ammonti mingħajr il-VAT
               
               
                  Rimarki
               
            
                  Subtotal:
               
               
                  X,XX
               
               
                  X,XX
               
               
                   
               
               
                   
               
               
                   
               
               
                   
               
               
                  X,XX
               
               
                   
               
            
         
      Il-Miżura 5: Kumpens għall-valur ta' l-injam
      Spejjeż li effettivament iġġarrbu u tħallsu
      
                  Deskrizzjoni qasira tan-nefqa
               
               
                  Nefqa eliġibbli mingħajr il-VAT
               
               
                  Kontribut Komunitarju
               
               
                  Numru ta' referenza tad-dokumenti ta' appoġġ
               
               
                  Unità
               
               
                  Prezz Unitarju
               
               
                  Kwantità
               
               
                  Ammonti mingħajr il-VAT
               
               
                  Rimarki
               
            
                  Subtotal:
               
               
                  X,XX
               
               
                  X,XX
               
               
                   
               
               
                   
               
               
                   
               
               
                   
               
               
                  X,XX
               
               
                   
               
            
         
      Il-Miżura 6: It-tfassil mill-ġdid tas-sistema ta' informazzjoni
      Spejjeż li effettivament iġġarrbu u tħallsu
      
                  Deskrizzjoni qasira tan-nefqa
               
               
                  Nefqa eliġibbli mingħajr il-VAT
               
               
                  Kontribut Komunitarju
               
               
                  Numru ta' referenza tad-dokumenti ta' appoġġ
               
               
                  Unità
               
               
                  Prezz Unitarju
               
               
                  Kwantità
               
               
                  Ammonti mingħajr il-VAT
               
               
                  Rimarki
               
            
                  Subtotal:
               
               
                  X,XX
               
               
                  X,XX
               
               
                   
               
               
                   
               
               
                   
               
               
                   
               
               
                  X,XX
               
               
                   
               
            
                  Total:
               
               
                  X,XX
               
               
                  X,XX
               
               
                   
               
               
                   
               
               
                   
               
               
                   
               
               
                  X,XX
               
               
                   
               
            
         
      Il-Miżura 7: Attivitajiet ta' koordinament
      Spejjeż li effettivament iġġarrbu u tħallsu
      
                  Deskrizzjoni qasira tan-nefqa
               
               
                  Nefqa eliġibbli mingħajr il-VAT
               
               
                  Kontribut Komunitarju
               
               
                  Numru ta' referenza tad-dokumenti ta' appoġġ
               
               
                  Unità
               
               
                  Prezz Unitarju
               
               
                  Kwantità
               
               
                  Ammonti mingħajr il-VAT
               
               
                  Rimarki
               
            
                  Total globali:
               
               
                  X,XX
               
               
                  X,XX
               
               
                   
               
               
                   
               
               
                   
               
               
                   
               
               
                  X,XX